Egelunden var byens festplass, her endte 17. mai-toget i årene etter 1900 og i mellomkrigstiden og ordføreren eller andre prominenser holdt hovedtalen for dagen her. Under 2. verdenskrig var det fangeleir i Egelunden og siden ble den en viktig balløkke med grusdekke som var arena for uendelige fotballkamper mellom lag av barn og unge fra nærområdet. Den var også kommando- og alarmplass for Sivilforsvaret fra 1949 til 1959.